open-index/open-wikipedia-markdown huggingface dataset:
Tomás Francisco Reilly

**Tomás Francisco Reilly** (opprinnelig **Thomas Francis Reilly**; 1908–1992) var en amerikanskfødt biskop i den katolske kirke. Han ble utsendt til Den dominikanske republikk og ble prelat av San Juan de la Maguana i Den dominikanske republikk fra 1956 til 1969 og den første biskop av bispedømmet San Juan de la Maguana fra 1969 til 1977.
## Liv og virke
### Prest
Thomas Francis Reilly avla ordensløfter til redemptoristene, og ble presteviet den 10. juni 1933 i *Mt. St. Alphonsus Seminary* i Esopus i delstaten New York.

Han ble sendt til Den dominikanske republikk som en av redemptoristenes misjonær, virket i Las Matas de Farfán, en kommune i provinsen San Juan de la Maguana, i den sørlige regionen av landet.

### Titulærbiskop, prelat av San Juan de la Maguana
Pave Pius XII utnevnte Reily til titulærbiskop av *Themisonium* og prelat av San Juan de la Maguana den 22. juli 1956. Han ble ordinert til biskop den 30. november 1956 av erkebiskop Salvatore Siino, den apostoliske nuntius til Den dominikanske republikk. De viktigste medkonsekratorene var erkebiskop Octavio Antonio Beras Rojas, koadjutorerkebiskopen av Santo Domingo, og biskop William Tibertus McCarty C.Ss.R. av Rapid City i Sør-Dakota. 

Med tanke på den nært forestående opprettelsen av den dominikanske bispekonferanse ble biskop Reilly på et bispemøte holdt et år tidligere, den 19. september 1961, kunngjort som den første presidenten for *Caritas Dominicana*.

Biskop Reilly deltok på den andre, tredje og fjerde sesjon av Det andre Vatikankonsil.

### Biskop av San Juan de la Maguana
Pave Paul VI utnevnte ham til den første biskop av San Juan de la Maguana da prelaturet ble elevert til bispedømme den 21. november 1969. Han tjente prelataturet og bispedømmet som biskop i til sammen 21 år. 

Hans fratreden ble akseptert av Paul VI den 20. juli 1977. 

Han døde i Saratoga Springs i delstaten New York, i en alder av 83 år i 1992.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Erkebiskop Salvatore Siino (1904-1963) *1953
* Biskop *Tomás Francisco Reilly* C.Ss.R. (1908-1992) *1956

## Referanser
Tverrelva kraftverk (Kvæfjord)

**Tverrelva kraftverk (Kvæfjord)** er et vannkraftverk i Kvæfjord kommune i Troms.

Det utnytter et fall på 305 meter fra Nedre Tverrelvvatn, som ligger i Sortland kommune. Utløpet er til Langvatnet.

Installert effekt er 3,2 MW fra en ET peltonturbin. Årsproduksjon er 8,9 GWh.

Kraftverket er eid av Vesterålskraft produksjon.

## Referanser


## Kilder
* 
* NVE vannkraftdatabase

## Eksterne lenker
* Bladet Vesterålen: Nå er veien klar og rørene har ankommet: – Denne elva blir ikke tørrlagt
* Vesterålskraft: Våre kraftverk
* Energiteknikk 2023: Ny kraft i Vesterålen til 6,84 kr/kWh
Janus Rex Seehusen

**Janus Rex Seehusen** (født 7. januar 2003) er en dansk fotballspiller som spiller for .

## Referanser


## Eksterne lenker
*
FC Metz i 1991–92

Football Club de Metz endte sesongen 1991/92 på 12. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Spillere på landslag
Kun landskamper spilt mens klubbsesongen pågikk er medregnet.

## Referanser


## Kilder
* 

## Se også
*Fransk fotball 1991–1992
Sverre Dahlen Aspenes

**Sverre Dahlen Aspenes** (født 1997) er en norsk langrennsløper og skiskytter. Han debuterte i verdenscupen i skiskyting 13. januar 2022 i Ruhpolding, og fikk sin første pallplassering i verdenscupen, 25. januar 2026 i Nové Město.

Aspenes ble juniorverdensmester da han vant jaktstart under Junior-VM i skiskyting 2018, etter at han tok bronse på sprinten. 

Han ble europamester på både normaldistanse og jaktstart i EM i skiskyting 2022, og han var med på Norges lag som vant stafetten under EM i skiskyting 2025.

## Referanser


## Eksterne lenker
* 
*Sverre Dahlen Aspenes hos firstskisport.com
Sigrun Gjerløw Aasland

**Sigrun Gjerløw Aasland** (født 1978) er en norsk politiker (Ap). Fra februar 2025 er hun forsknings- og høyere utdanningsminister. Før dette var hun statssekretær for klima- og miljøminister Andreas Bjelland Eriksen. 
 
Mellom 1997 og 2001 studerte hun sammenlignende politikk ved Universitetet i Bergen, og fra 1999 til 2000 var hun leder i Norsk Studentunion. I 2003 tok hun mastergrad i internasjonal økonomi og konflikthåndtering ved Johns Hopkins School of Advanced International Studies i Washington, D.C.. 

Hun har vært konsulent i analyseselskapene Damvad og Econ Pöyry. Hun har vært fagsjef/nestleder i Tankesmien Agenda, senere leder av miljøstiftelsen ZERO fra 2021 til 2024.

Hun er oppvokst i Grimstad. Hun er niese av Tora Aasland, som også har vært forsknings- og høyere utdanningsminister.

## Bibliografi
*

## Referanser
Renée Slegers

**Renée Josina Anna Slegers** (født 5. februar 1989) er en fotballtrener og tidligere fotballspiller fra Nederland, som er hovedtrener for Arsenal.

Slegers var midtbanespiller og spilte for den nederlandske klubben Willem II og de svenske klubbene Djurgårdens IF og Linköpings FC. Hun spilte også 55 kamper for det nederlandske landslaget, hvor hun blant annet spilte i EM i 2013. 

Etter å ha lagt fotballskoene på hyllen, begynte Slegers som fotballtrener i Sverige og var hovedtrener for FC Rosengård fra 2021 til april 2023. I september 2023 ble hun assistenttrener for Arsenal, hvor hun arbeidet under hovedtrener Jonas Eidevall. I oktober 2024 gikk Eidevall av og Slegers tok over som hovedtrener, først i en midlertidig stilling, før hun i januar 2025 signerte en kontrakt på ett og et halvt år med klubben.

## Referanser


## Eksterne lenker
*  Profile  at Onsoranje.nl
*  Profile at vrouwenvoetbalnederland.nl
*
Ola Kristiansen

**Ola Kristiansen** (1943–2013) var en norsk politiker for Arbeiderpartiet. Han var ordfører i Stor-Elvdal kommune fra 1979 til 1995 og medlem av Hedmark fylkesting fra 1975 til 1991.

Han var en aktiv skytter og ble skytterprins på Landsskytterstevnet i Alta i 1976. I 1977 ble han nordisk mester i feltskyting i Uddevalla.

## Tidlig liv og familie
Ola Kristiansen ble født 15. januar 1943 på Mykleby i Stor-Elvdal som sønn av Harald Kristiansen og Gudrun Odveig Trøen. Han fikk navnet etter onkelen Ola Kristiansen (1915–1940), tvillingbror til faren, som ble drept på Tynset som soldat under det tyske angrepet på Norge i april 1940.

Kristiansen giftet seg med Randi Marit Johannessen fra Åmot, og sammen fikk de tre døtre. Han er morfar til Venstre-politiker Gabriel Hesjadalen.

## Politisk karriere
Kristiansen engasjerte seg i politikken i begynnelsen av 20-årene og meldte seg inn i Arbeiderpartiet. Han ble første gang valgt inn i kommunestyret i Stor-Elvdal ved kommunevalget i 1971. Ved valget i 1979 ble han valgt til ordfører i kommunen, en posisjon han hadde fram til 1995.

I tillegg ble Kristiansen i 1976 valgt inn i Hedmark fylkesting, hvor han var representant fram til 1991.

Som ordfører hadde Kristiansen et sterkt fokus på utviklingen av Stor-Elvdal. Han arbeidet for å modernisere og styrke kommunens infrastruktur og tjenestetilbud, og han var en pådriver for samarbeid mellom kommune og næringsliv. Under hans ledelse ble det etablert et bredt spekter av små og mellomstore arbeidsplasser innen blant annet møbelproduksjon, treindustri, sveisearbeid og solcellepanelproduksjon. Han var opptatt av å støtte gründervirksomhet i perioder med økonomisk nedgang.

Under Kristiansens ledelse ble det arbeidet aktivt for å styrke videregående opplæringstilbud i regionen, og Midt-Østerdal videregående skole ble etablert i hans ordførerperiode. Han arbeidet hardt for å bevare skogskolen på Evenstad etter brannen i 1987, og han var en pådriver for byggingen av Evenstad bru, som også blir omtalt som *«Ola-brua»* etter han.

Han satt 5 år som styremedlem i Sparebank Hedmark i fra 1988–1993.

## Skytterkarriere
Kristiansen ble aktiv skytter i 1963 og konkurrerte for Strand skytterlag. Han tok sin første medalje på landsskytterstevnet i Steinkjær i 1973 og utviklet seg deretter til en av de fremste skytterne i regionen. På Landsskytterstevnet i Alta i 1976 oppnådde han sin største nasjonale enkeltprestasjon da han ble kåret til skytterprins. Han var bare 1/2 millimeter unna tittelen som skytterkonge. Året etter, 20. august 1977, ble han nordisk mester i feltskyting under mesterskapet i Uddevalla. Kristiansen fortsatte som aktiv konkurranseskytter i en årrekke og deltok jevnlig både i lokale og nasjonale stevner.

## Utmerkelser
Kristiansen ble 23. september 2003 tildelt kommunenes sentralforbunds hedersmedalje.

## Referanser
Die Anne-Liese von Dessau

***Die Anne-Liese von Dessau*** er en tysk stumfilm fra 1925 regissert av James Bauer.

## Skuespillere
* Maly Delschaft
* Werner Pittschau
* Julia Serda
* Hermann Böttcher
* Fritz Richard
* Valy Arnheim
* Otto Reinwald
* Harry Grunwald
* Waldemar Potier

## Referanser


## Eksterne lenker
*
Any Woman

***Any Woman*** er en amerikansk stumfilm fra 1925 regissert av Henry King.

## Skuespillere
*Alice Terry som Ellen Linden
*Donald Reed som Tom Galloway 
*Margarita Fischer som Mrs. Rand
*Lawson Butt som James Rand
*Aggie Herring som Mrs. Galloway
*James Neill som William Linden
*Henry Kolker som Egbert Phillips
*De Sacia Mooers som Mrs. Phillips
*George Periolat som Robert Cartwright

## Referanser


## Eksterne lenker
*
Rebecca Shoichet

**Rebecca Shoichet** (født 1975) er en canadisk stemmeskuespiller som er kjent for blant annet engelsk dubbing i japanske animeproduksjoner, hvor rollene hennes inkluderer Sota Higurashi i *[[InuYasha]]*, Mayura Labatt i *Mobile Suit Gundam SEED* og Nana Osaki i *[[Nana (manga)|Nana]]*. I animasjon har Shoichet blant annet stemmen til Sunset Shimmer og vokalen til henne og Twilight Sparkle i *[[My Little Pony: Vennskap er ren magi]]*. 

I tillegg til stemmeskuespill, har hun sunget in de lokale bandene Mimosa, Side One og Soulstream. Shoichet er også aktiv i teaterproduksjon ved Vancouver Playhouse, og er deltids instruktør ved stemmeskuespillskole. On The Mic Training i Vancouver.

## Referanser


## Eksterne lenker
* 
* 
* 
*
The Ancient Mariner

***The Ancient Mariner*** er en amerikansk stumfilm fra 1925 regissert av Chester Bennett og Henry Otto.

## Skuespillere
*Clara Bow som Doris
*Leslie Fenton som Joe Barlow
*Nigel De Brulier som Skipper
*Earle Williams som Victor Brandt
*Gladys Brockwell
*Robert Klein
*Paul Panzer

## Referanser


## Eksterne lenker
*
Apterocis

***Apterocis*** er en slekt av små biller som lever i kjuker (Polyporaceae) som vokser på død ved. 

## Utseende
En liten (ca. 2 millimeter), sylindrisk, fint og tett punktert og fint, kort kårete, matt mørkbrun kjukeborer. Antennene er ni-leddete og har en avlang, tre-leddet klubbe.

## Levevis
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.

## Utbredelse
Slekten er endemisk for Hawaii.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **kjukeborere**, Ciidae 
****** Underfamilien Ciinae
******* Slekten ***Apterocis*** Perkins, 1900  
******** *[[Apterocis ephistemoides]]* (Sharp in Blackburn & Sharp, 1885)
******** *[[Apterocis hawaiiensis]]* Perkins, 1900
******** *[[Apterocis hystrix]]* Perkins, 1900
******** *[[Apterocis impunctatus]]* Perkins, 1900
******** *[[Apterocis laiaiensis]]* Perkins, 1900
******** *[[Apterocis minor]]* Perkins, 1900
******** *[[Apterocis montanus]]* Perkins, 1900
******** *[[Apterocis ornatipennis]]* Perkins, 1900
******** *[[Apterocis rufonotatus]]* Perkins, 1900
******** *[[Apterocis strigosus]]* Perkins, 1900
******** *[[Apterocis subaeneus]]* Perkins, 1900
******** *[[Apterocis vagepunctatus]]* (Blackburn in Blackburn & Sharp, 1885)
******** *[[Apterocis variabilis]]* Perkins, 1900
******** *[[Apterocis variegatus]]* Perkins, 1900

## Referanser




## Eksterne lenker
*
Zilora

***Zilora*** er en slekt av biller som er knyttet til død ved og til sopper som vokser på denne. 

## Utseende
Middelsstore (gjerne 5-6 millimeter), avlange, fint hårete, blanke, brunlige biller. Hodet er forholdsvis lite med små, rundt utstående fasettøyne. Antennene er noe lengre enn hode + pronotum, litt utvidet mot spissen men uten kølle. Pronotum er klokkeformet, fint punktert. Dekkvingene er jevnbrede, ganske fint og tett, ikke tydelig radvis punkterte.

## Levevis
Disse billene lever i død ved, eller i døde poresopper (kjuker) som vokser på denne. Larvene kan være rovdyr. De voksne billene er aktive og løper raskt i skjul om man fjerner barkstykket de satt under. Noen av de mindre artene kan også hoppe ganske langt. Siden vedborerne er avhengige av død ved trives de best i lite hogstpåvirkede skoger, og noen av artene er regnet som typiske urskogsinsekter. En god del av artene i denne gruppen er regnet som utryddingstruede. 

## Utbredelse
Slekten har en holarktisk utbredelse.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[vedborere]]**, Melandryidae Leach, 1815
****** Underfamilien vedborere, Melandryinae Leach, 1815
******* Stammen Zilorini Debrochers des Loges, 1900
******** Slekten ***Zilora*** Mulsant, 1856 - 8 arter
********* *[[Zilora alabamensis]]* Mank, 1938
********* *[[Zilora anatolica]]* Korge, 1971
********* *[[Zilora canadensis]]* Hausen, 1891
********* *[[Zilora elongata]]* J.Sahlberg, 1881
********* *[[Zilora ferruginea]]* (Paykull, 1798) - finnes i Norge
********* *[[Zilora hispida]]* Leconte, 1866
********* *[[Zilora nuda]]* Provancher, 1877
********* *[[Zilora obscura]]* (Fabricius, 1807)
********* *[[Zilora occidentalis]]* Mank, 1938

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* *Melandrya caraboides* (foto: Sabine Jelinek): http://nafoku.de/kaefer/melandryidae/21052006_1339.htm. *Melandrya dubia*: http://www.zin.ru/Animalia/Coleoptera/eng/mel_dub.htm. *Orchesia* sp.: http://www.zin.ru/Animalia/Coleoptera/images/foto/orchesia_arnoldii.jpg.*Orchesia undulata*: http://www.meloidae.com/brouci/data_coleoptera/melandryidae/melandryidae0004.JPG. Larve: http://www.pbase.com/image/58023022
*
Cothurus

***Cothurus*** er en slekt av broddbiller med et karakteristisk utseende. 

## Utseende
Artene er forholdsvis brede og høyt hvelvede (sammenlignet med andre broddbiller). Oversiden er gjerne kledt med lysgrå bestøvning, men med noen bare, svarte flekker på dekkvingene. Undersiden er for det meste guloransje.

## Levevis
De voksne billene spiser nektar og kan finnes ganske tallrikt på åpne blomster, særlig i skjermplantefamilien (Apiaceae) og kurvplantefamilien (Asteraceae), i solskinn. De er livlige og løper kvikt omkring, de flyr også godt og gjerne. Om de blir forstyrret, ruller de seg sammen og lar seg falle ned på bakken. Denne vanen har gitt dem navnet "tumbling flower beetles" på engelsk. Larvene lever i råtnende død ved, eller de minerer i stengelen på ulike urteaktige planter. Det er uvisst hva de faktisk spiser.

## Utbredelse
Slekten er utbredt i den neotropiske økosonen (i alle fall Mexico og Venezuela).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien †Apotomouridae Bao *et al*., 2018
***** Familien **broddbiller**, Mordellidae Latreille, 1802
****** Underfamilien Broddbiller, Mordellinae Latreille, 1802
******* Stammen Mordellini Latreille, 1802
******** Slekten ***Cothurus*** Champion, 1891 
********* *[[Cothurus bordoni]]* Franciscolo, 1987 
********* *[[Cothurus iridescens]]* Champion, 1891 

## Referanser




## Eksterne lenker
*
Elytroxystrotus

***Elytroxystrotus*** er en gruppe av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin. 

## Utseende

## Levevis
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Dette i motsetning til såkalte ekte parasitter, som ikke dreper verten sin. Blant vertene finnes kakerlakker, treborende biller, bier og veps. De nyklekte larvene, som blir kalt planidium-larver, er små, langbeinte og kjappe. De kryper omkring til de finner en passende vert og hekter seg fast i denne, og forandrer seg deretter til en tykk, kortbent larve som spiser på verten. 

## Utbredelse
Slekten er kjent fra Argentina.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[snyltebiller]]**, Ripiphoridae (=Rhipiphoridae)
****** Underfamilien **[[Pelecotominae]]** Seidlitz, 1875
******* Slekten ***Elytroxystrotus*** Manfrini de Brewer, 1963
******** *[[Elytroxystrotus griseovittata]]*  Manfrini de Brewer, 1963 

## Referanser




## Eksterne lenker

*
Hyporhagus

***Hyporhagus*** er en slekt av biller.  De fleste av artene lever av sopp som vokser på død ved, og er derfor sjeldne i miljøer med lite død ved.

## Utseende
Middelsstore, halvblanke, ovale biller, mørkbrune til brunsvarte. Antennene er middels lange, utvidet mot spissen uten en klar avsatt kølle. Ytterkantene av hode, pronotum og dekkvinger danner en nesten kontinuerlig kurve. Hodet er bredt rundet, pronotum rundet, ganske tett og kraftig punktert. Dekkvingene har fine punktrader. Beina er slanke, middels lange.

## Levevis
Artene utvikler seg i sopp på død ved. For de store, tropiske artene i underfamilien Zopherinae kan larveutviklingen ta flere år, og de voksne billene kan også leve i mange år, noe som er ganske uvanlig mellom insekter. Da de er knyttet til død ved er mange av mattbillene truet av moderne skogbruk som gjerne fjerner all slik ved fra skogen.

## Utbredelse
Slekten er vidt utbredt i den Nye verden.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[mattbiller]]**, Zopheridae Solier, 1834
****** Underfamilien **[[Zopherinae]]** Solier, 1834  – ikke i Norge
******* Stammen Monommatini Blanchard, 1845 (før familien Monommatidae)
******** Slekten ***Hyporhagus*** Thomson, 1860
********* *[[Hyporhagus gilensis]]* Horn, 1872
********* *[[Hyporhagus leechi]]* Freude, 1955
********* *[[Hyporhagus marginatus]]* (Fabricius, 1792)
********* *[[Hyporhagus opaculus]]* LeConte, 1866
********* *[[Hyporhagus pseudogilensis]]* Freude, 1955
********* *[[Hyporhagus punctulatus]]* Thomson, 1860
********* *[[Hyporhagus valdepunctatus]]* Thomson, 1860

## Referanser




## Eksterne lenker

*
Statsministerens nyttårstale

**Statsministerens nyttårstale** er en tale den norske statsministeren holder til folket første nyttårsdag. Talen overføres i radio og fjernsyn.

## Historikk
Tradisjonen med statsministerens nyttårstale startet i 1946, under statsminister Einar Gerhardsen. Gerhardsen fokuserte på at gjenreisningen av landet etter Andre verdenskrig ville bli krevende: «Vi har lagt et godt grunnlag for det videre arbeid, og nå gjelder det å spytte i nevene og ta fatt. Oppgaven er utrolig stor og tung, men ikke større enn den vi løste i krigens år.» I begynnelsen var det vanlig å fokusere på store politiske saker i nyttårstalene, i dag er det mer vanlig å snakke om verdispørsmål.

Tidligere statsminister Kjell Magne Bondevik har kalt nyttårstalen den aller viktigste talen en statsminister holder. Blant de mest kjente nyttårstalene hører Jens Stoltenbergs tale i 2007 hvor han lovte at regjeringen skulle bygge et CCS-anlegg for fangst og lagring av CO<sub>2</sub> på Energiverk Mongstad, et prosjekt han kalte «vår månelanding». Prosjektet ble aldri realisert.

## Se også
* Kongens nyttårstale

## Referanser


## Litteratur
* Bjørn Magnus Berge. Statsministerens nyttårstaler gjennom 70 år. Cappelen Damm, Oslo, 2016. 

## Eksterne lenker
* Tidligere statsministres nyttårstaler på regjeringen.no
Pteroderes

***Pteroderes*** er en slekt av biller.

## Utseende
En middelsstor, avlang og flat, matt lyst gråbrunlig bille. Antennene er perlekjedeformede, omtrent så lange som hode + pronotum. Pronotum er rundet, dekkvingene jevnbrede.

## Utbredelse
Arten lever i Chile.

## Systematisk inndeling
Gruppen har ofte blitt plassert i familien mattbiller (Zopheridae).

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Ulodidae Pascoe, 1869
****** Slekten ***Pteroderes*** Germain, 1894
******* *[[Pteroderes tuberosus]]* Germain, 1894

## Eksterne lenker

*
Engler over Møhlenpris

***Engler over Møhlenpris*** er et norsk skuespill skrevet av Bjørn Willberg Andersen og er hans debut som dramatiker og teaterkomponist. Det ble første gang satt opp på Den Nationale Scene i Bergen og hadde premiere i Teaterkjelleren på DNS 28. april 2017 og ble fremført i perioden frem til 24. juni samme år.

Musikken fra teaterstykket ble utgitt på CD og LP av plateselskapet Apollon Records 16. november 2018.

## Referanser
Lineocrypticus

***Lineocrypticus*** er en slekt av biller der de fleste av artene er knyttet til tørre miljøer.

## Utseende
Små, ovale, halvblanke skyggebiller. Oversiden er fint og tett punktert. Hodet er stort og bredt, pronotum avrundet firkantet, ganske stort. Dekkvingene er rundede uten punktrader.

## Levevis
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener.

## Utbredelse
Slekten er utbredt i det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Diaperinae]]** 
******* Stammen Crypticini 
******** Slekten ***Lineocrypticus*** Koch, 1950 
********* *[[Lineocrypticus hessei]]* Koch, 1950

## Referanser




## Eksterne lenker
*
Hoplaspis

***Hoplaspis*** er en slekt av skyggebiller.

## Utbredelse
Slekten er utbredt i Asia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien **[[boreskyggebiller]]**, Diaperinae Latreille, 1802
******* Stammen Diaperini Latreille, 1802
******** Understammen Diaperina Latreille, 1802
********* Slekten ***Hoplaspis*** Motschulsky, 1858 
********** *[[Hoplaspis conicicornis]]* Motschulsky, 1858
********** *[[Hoplaspis lamellicornis]]* Motschulsky, 1858 

## Referanser




## Eksterne lenker
*
Corrado Melis

**Corrado Melis** (født 1963) er en italiensk prelat og katolsk biskop av Ozieri.
## Liv og virke
### Prest
Corrado Melis ble ordinert til prest for bispedømmet Ales-Terralba den 25. juni 1988 av biskopen der, Giovanni Paolo Gibertini.

Etter sin ordinasjon ble han assisterende sogneprest i kirken *Santa Barbara* i Villacidro, og bispedømmeassistent for*Giovani di Azione Cattolica*, fra 1988 til 1993. Han var viserektor ved bispedømmeseminaret i Villacidro fra 1991 til 1994; animatør ved Det pavelige regionalseminar for Sardinia i Cagliari fra 1993 til 1998, og direktør for bispedømmets katekeskontor, fra 1994 til 2004.

Fra 1996 til 2001 var han kapellan i Montevecchio og, fra 1998, også kapellan og sogneadministrator for *San Nicolò* i Guspini. Fra 2001 til 2011 var han sogneprest i *San Bernardino* i Mogoro. Han ble også biskoppelig vikar for evangelisering og utdanning, direktør for bispedømmekontoret for familiepastoral omsorg og direktør for pastoral omsorg for økumenikk. Han ble medlem av konsultorkollegiet og det biskoppelige råd for økonomiske anliggender. Fra 2011 har han  sogneprest i sognet *Santa Barbara* i Villacidro.

### Biskop av Ozieri
Den 18. juli 2015 utnevnte pave Frans ham til biskop av Ozieri. Han ble ordinert til biskop av kardinal Giovanni Angelo Becciu den 13. september samme år. Medkonsekratorer var biskopen av Tempio-Ampurias, Sebastiano Sanguinetti, og biskopen av Ales-Terralba, Giovanni Dettori.

I mars 2024 ble han etterforsket, og senere siktet, av påtalemyndigheten i Sassari sammen med åtte andre personer, blant dem broren til kardinal Angelo Becciu, anklager om at de ulovlig tok av «8 promille»-midler – penger fra systemet der italienske skattebetalere er pålagt å allokere 0,8 % av sin årlige skattbare inntekt via selvangivelsen til et anerkjent religiøst organ eller statlig drevet sosialt organs bistandsprogram.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Kardinal Leonardo Sandri (1943-) *1997
* Kardinal Giovanni Angelo Becciu (1948- ) *2001
* Biskop *Corrado Melis* (1963- ) *2015

## Referanser
Toulouse FC i 1991–92

Toulouse Football Club endte sesongen 1991/92 på 11. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Spillere på landslag
Kun landskamper spilt mens klubbsesongen pågikk er medregnet.

## Referanser


## Kilder
* 

## Se også
*Fransk fotball 1991–1992
Hannah Gitmark

**Hannah Gitmark** (født 1988) er en norsk politiker (Ap) som fra 2025 er statssekretær ved statsministerens kontor. 

Gitmark kom fra stillingen som nestleder i Tankesmien Agenda og har tidligere jobbet som journalist i Oppland Arbeiderblad og Dagsavisen. Hun er utdannet statsviter fra NTNU og Universitetet i Buenos Aires, og har en master i økonomi og ledelse fra BI.

Gitmark er fra Jaren i Gran kommune, men er bosatt i Oslo. I 2021 ble hun vararepresentant til Stortinget for Oslo. 

## Referanser


## Eksterne lenker
Caecochares

***Caecochares*** er en slekt av skyggebiller.

## Utseende
Små (1,5-4 millimeter), avlangt-ovale, blinde, brune skyggebiller. Artene mangler fasettøyne. Hodet er bredt skovlformet, antennene nokså korte, 10-leddete med en tre-leddet klubbe. Pronotum er avrundet firkantet med markert siderand.

## Levevis

## Utbredelse
Slekten er utbredt på Madagaskar og Komorene.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Gnathidiini]]** Gebien, 1921
******** Understammen Gnathidiina Gebien, 1921
********* Slekten ***Caecochares*** Koch, 1956 
********** *[[Caecochares cephalotes]]* Koch, 1956 
********** *[[Caecochares comorensis]]* Bremer, 1992 
********** *[[Caecochares descarpentriesi]]* Ardoin, 1974 
********** *[[Caecochares endroedyi]]* Bremer, 2000 
********** *[[Caecochares franzi]]* Dajoz, 1972 
********** *[[Caecochares gigas]]* Dajoz, 1972 
********** *[[Caecochares grjebinei]]* Koch, 1956
********** *[[Caecochares hovanus]]* Bremer, 2000 
********** *[[Caecochares insularis]]* Dajoz, 1977
********** *[[Caecochares intermedius]]* Dajoz, 1982 
********** *[[Caecochares janaki]]* Bremer, 2000 
********** *[[Caecochares kaszabi]]* Bremer, 2000 
********** *[[Caecochares merkli]]* Bremer, 2000 
********** *[[Caecochares meridionalis]]* Dajoz, 1994 
********** *[[Caecochares milloti]]* Koch, 1956 
********** *[[Caecochares pierrei]]* Dajoz, 1972 
********** *[[Caecochares robinsoni]]* Koch, 1956 
********** *[[Caecochares serripes]]* Koch, 1956 
********** *[[Caecochares subpunctus]]* Koch, 1956 
********** *[[Caecochares tibialis]]* Bremer, 2000 

## Referanser




## Eksterne lenker
*
Human Beings

***Human Beings*** er en norsk popgruppe fra Bergen som ble dannet i 1966. I 1968 vant gruppen popkonkurransen ved Ungdomsfestivalen i 1968 som ble avholdt i Forum kino i Bergen. Bandet bestod den gang av Rune Salomonsen, Rolf Skogstrand, Martin Alsaker, Ronny Eriksen, Thor Kvinge og Magne Lunde.

Gruppens første utgivelse var singelen *Sha-la-la-la-lee*, en coverversjon av Small Faces låt, med låten *Like Always* på b-siden. Begge låtene ble spilt inn i Oslo i regi av Arne Bendiksen og utgitt på plateselskapet Triola i 1968.

I forbindelse med gruppens femtiårsmarkering i 2016 ble debutalbumet *Overgang (Når endene er nær)* utgitt. På disse opptakene bestod gruppen av Fredrik Wilhelm Mohn (trommer), Øivind Hatland (vokal), Rune Salomonsen (vokal), Thor Kvinge (bass), Martin Alsaker (gitar), Tom Kvamsdal (piano) og produsent HP Gundersen (steelgitar).

30. oktober 2021 spilte Human Beings foran en fullsatt sal i Grieghallen som en del av Bergen Beat Clubs 15-årsjubileum.

## Referanser
Itagonia

***Itagonia*** er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking.

## Utseende
Middelsstore (8-10 millimeter), ovale, ofte matte og mørke skyggebiller. De har et ganske tykt hudpanser som gjør dem motstandsdyktige mot uttørking.

## Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

Siden de fleste skyggebillene er knyttet til ørkener og andre tørre miljøer finner man ikke mange arter i Norge, men noen finnes også her på tørre steder. Blant annet kan man i sanddyner finne den lille, gråsvarte arten *Phylan gibbus* som der lever under ganske ørkenlignende vilkår.

## Utbredelse
Slekten er utbredt i Asia, de aller fleste av artene i det sørvestlige Kina.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien Blaptinae Leach, 1815 - nylig skilt ut fra Tenebrioninae 
******* Stammen **[[Blaptini]]** Leach, 1815  
******** Understammen Gnaptorinina Medvedev, 2001
********* Slekten ***Itagonia*** Reitter, 1887
### Liste over artene

* *[[Itagonia baxoica]]* 
* *[[Itagonia bisetosa]]* 
* *[[Itagonia cordiformis]]* 
* *[[Itagonia elegans]]* 
* *[[Itagonia gnaptorinoides]]* 
* *[[Itagonia litangensis]]* 
* *[[Itagonia longicornis]]* 
* *[[Itagonia medvedevi]]* 
* *[[Itagonia mera]]* 
* *[[Itagonia provostii]]* 
* *[[Itagonia semenovi]]* 
* *[[Itagonia shamaevi]]* 
* *[[Itagonia szetschwana]]* 
* *[[Itagonia tibialis]]* 
* *[[Itagonia trisetosa]]* 
* *[[Itagonia tuberculata]]* 
* *[[Itagonia xinlongensis]]* 
* *[[Itagonia zayica]]* 

## Referanser




## Eksterne lenker
*
Sverre Pettersen (politiker)

**Sverre Pettersen** (1921–2016) var en norsk politiker og kommunal tjenestemann.

Han vokste opp på Byåsen i daværende Strinda kommune.

Han utdannet sosialøkonom fra NHH. Han var kontorsjef i Store Norske Spitsbergen Kulkompani og flere andre industribedrifter. Han var tiltakssjef på ytre Fosen fra 1962 til 1964 og lektor ved Sosialhøgskolen i Trondheim fra 1964 til 1972.

Ved kommunevalgene i 1971 ble Pettersen valgt inn i Trondheim bystyre og formannskap, som representant for Arbeiderpartiet. Han ble valgt av formannskapet til medlem av Sør-Trøndelag fylkesting. Pettersen ble valgt til fylkesordfører. Han var Arbeiderpartiets fylkesordførerkandidat ved det første direkte fylkestingsvalget i 1975, men det ble borgerlig flertall i fylkestinget.

Kort tid etter valget ble han ansatt som fylkesrådmann i Hedmark fylkeskommune og flyttet til Hamar. Fra 1980 til 1981 hadde han ett års permisjon for å være statssekretær i Samferdselsdepartementet.

Pettersen ble finansdirektør – én av tre direktører som svarte til et fylkesråd – da Hedmark fylkeskommune, som en forsøksordning, endret styreform etter valget i 1987. Han gikk av med pensjon ved utgangen av 1988.

## Referanser
Johannes Kjærbøl

**Johannes Kjærbøl** (1885–1973) var en dansk politiker for Socialdemokratiet. Han var medlem av Folketinget 1935–1957 og innehadde i tillegg en lag rekke ministerposter i samme periode.

Kjærbøl var minister for industri, handel og sjøfart i regjeringene Stauning III, Stauning IV og Stauning V i perioden 4. november 1935–8. juli 1940, arbeids- og sosialminister i Stauning VI og Buhl I fra 8. juli 1940 til 9. november 1942 og arbeidsminister i regjeringen Scavenius 9. november 1942–5. mai 1945.

Deretter var han boligminister i regjeringene Hedtoft I og II
13. november 1947– 30. oktober 1950 og innenriks- og boligminister i Hedtoft III og H.C. Hansens første regjering 30. september 1953–30. august 1955. Fra 30. august 1955 til 28. mai 1957 var han boligminister og samtidig minister for Grønland.

Noe av det han fikk gjennomført som Grønlandsminister var byggingen av grønlandsskipet MS «Hans Hedtoft». Skipet gikk ned i 1959 og alle 
om bord omkom. Dette førte til et oppgjør med Kjærbøl og trussel om riksrett; han ble anklaget for å ha trumfet gjennom at det skulle seiles til Grønland på vinterstid.

## Referanser
James Chowning Davies

**James Chowning Davies** (1918–2012) var en amerikansk sosiolog og professor i statsvitenskap ved University of Oregon. Davies er kanskje mest kjent for sin såkalte *J-kurve*-teori om politiske revolusjoner, som søker å forklare fremveksten av revolusjonære bevegelser i form av stigende individuelle forventninger og fallende nivåer av opplevd velvære.

Han var anerkjent innen politisk psykologi, og var et grunnleggende medlem av *International Society for Political Psychology*, samt *Association for Politics and the Life Sciences*.
## Biografi
Davies fikk sin bachelorgrad fra Oberlin College. Deretter begynte han på jusstudiet ved University of Chicago. Etter å ha fullført et års studier der gikk han inn i den amerikanske hær rundt den tid da USA gikk inn i Andre verdenskrig. Den siste delen av krigstjenesten hans var som soldat under USAs okkupasjon av Japan, der han arbeidet på kontoret som var ansvarlig for å gjenoppbygge utdanningssystemet. Deretter gjenopptok han jusstudiet ved University of Texas i Austin for ett år til. Han gikk så over til å studere statsvitenskap, og fikk sin doktorgrad fra University of California, Berkeley i 1952.

Hans mest berømte artikkel, *«Toward a Theory of Revolution»*, ble publisert i 1962. 

I 1963 fikk han ansettelse ved University of Oregon, der han var leder av *Department of Political Science* fra 1966 til 1969. Han  avsluttet sitt yrkesaktive virke i 1983.

Han døde den 30. mars 2012 i en alder av 93 år.
## Revolusjonsteorien
Davies hevder at revolusjoner er et subjektivt svar på en plutselig reversering etter en lang periode med økonomisk vekst. Teorien brukes ofte for å forklare sosial uro og myndighetenes innsats for å begrense denne uroen. Dette blir referert til som *Davies' J-Curve*, fordi økonomisk utvikling etterfulgt av en depresjon ville bli modellert som en opp-ned og litt skjev **J**.

## Nøkkelsitat
::*«Revolutions are most likely to occur when a prolonged period of objective economic and social development is followed by a short period of sharp reversal. People then subjectively fear that ground gained with great effort will be quite lost; their mood becomes revolutionary. The evidence from the [[Dorr Rebellion]], the [[den russiske revolusjon|Russian Revolution]], and the [[Den egyptiske revolusjonen i 1952|Egyptian Revolution]] supports this notion; tentatively, so do data on other civil disturbances. Various statistics — as on rural uprisings, industrial strikes, unemployment, and cost of living — may serve as crude indexes of popular mood. More useful, though less easy to obtain, are direct questions in cross-sectional interviews. The goal of predicting revolution is conceived but not yet born or matured.»*

## Litteratur
* *Human Nature in Politics - The Dynamics of Political Behavior* (John Wiley & Sons, 1963)
* *When Men Revolt and Why - A Reader in Political Violence and Revolution* (Free Press, 1971)

## Referanser
Amund Røhr Heggelund

**Amund Røhr Heggelund** (født 1993) er en norsk politiker (SV) fra Stange. Han var SVs førstekandidat for stortingsvalget i 2025 for valgdistriktet Hedmark uten å bli valgt inn.

Han ble i mars 2026 valgt til fylkesleder for Innlandet SV.

## Politisk bakgrunn
Heggelund har vært lokalpolitiker for SV i Stange siden 2019. Første periode var han kommunestyrerepresentant og leder for driftsutvalget, andre periode sitter han i kommunestyret og formannskapet. Han har vært møtende vara i SVs sentralstyre (2021–2025) og representant for Innlandet SV i landsstyret. I 2021 var han andrekandidat til stortingsvalget i Hedmark.

## Yrkeslivog og utdanning
Heggelund har en bachelorgrad i kultur og kommunikasjon fra Universitetet i Oslo fra 2015. Etter endt utdannelse ble han ansatt som leder for ungdomsklubben og som kulturskolelærer i Longyearbyen. Fra 2017 til 2021 jobbet Heggelund som samfunnskontakt og internasjonalt ansvarlig i Ungdom og Fritid, før han ble politisk seniorrådgiver i Redd Barna.

## Referanser
Vimāna

**Vimāna** er mytologiske flygende palasser eller vogner beskrevet i hinduistiske tekster og sanskrit-epos. "Pushpaka Vimana" til Ravana er det mest siterte eksemplet på en vimāna. Vimānær er også nevnt i Jain-tekster.

Sanskritordet vimāna definerer som "en bil eller en vogn av gudene, enhver selvgående luftvogn som noen ganger fungerer som et sete eller en trone, noen ganger selvbevegelig og bærer sin passasjer gjennom luften, mens i andre beskrivelser er vimāna mer lik et hus eller palass, og en type sies å være syv etasjer høyt".

I populærkulturen har vimānær dukket opp i bøker, filmer og spill. Biman er navnet på det nasjonale flyselskapet i Bangladesh, navnet avledet fra sanskrit Vimāna.

## Referanser
Julie Vaage

**Julie Vaage** (født 1984) er en norsk gründer og politiker for Venstre fra Øvre Eiker. Vaage er førstekandidat for Buskerud Venstre til stortingsvalget 2025.

## Bakgrunn
Vaage er født i Bergen og utdannet siviløkonom ved Norges Handelshøyskole. I løpet av utdanningen utvekslet hun to ganger til Lisboa, og skrev masteroppgave om vinimport.

Etter studiene startet Vaage å importere portugisisk vin til Norge gjennom Vinmonopolet, samt med utvikling av en egen vin. Vinen fra foretaket hennes ble kåret til ukens kupp i *VG*, og omtalt i *Aftenposten* og *Dagens Næringsliv*.

Vaage er videreutdannet innenfor pedagogikk. Per 2025 jobber hun som lærer i yrkesfag på salg, service og reiseliv ved Eiker videregående skole.

## Politisk karriere
Vaage var ordførerkandidat for Øvre Eiker Venstre ved lokalvalget i 2023. Per 2025 sitter hun i kommunestyret, formannskapet og er nestleder i utvalg for oppvekst.

Hun er også medlem i hovedutvalg for næring og innovasjon i Buskerud fylke fra 2023.

## Referanser
John Mackey (biskop)

**John Mackey** (1918–2014) var en irskfødt newzealandsk prelat og katolsk biskop av Auckland.
## Liv og virke
### Bakgrunn
John Mackey flyttet fra Irland til New Zealand med sin enkemor i en alder av syv år. De bodde hos onkelen O’Byrne, som var katolsk prest i Epsom ved Auckland.

### Prest
Han studerte filosofi og teologi ved New Zealands nasjonale seminar, *Holy Cross College* i Mosgiel, og ble ordinert til prest den 23. november 1941. 

Han fullførte en mastergrad i kirkehistorie og tok doktorgraden i utdanningsvitenskap. Han hadde et Fulbright-stipend og et *graduate*-stipend fra University of Notre Dame i USA. Mackey var i mange år direktør for utdannelse og videreutdannelse for bispedømmet Auckland.
### Biskop av Auckland
Den 25. april 1974 utnevnte pave Paul VI ham til biskop av Auckland og ordinerte ham til biskop den 30. juni 1974 i Peterskirken i Roma. Medkonsekratorer var kurieerkebiskopene Giovanni Benelli og Duraisamy Simon Lourdusamy.

Han var professor i kirkehistorie ved *Holy Cross College*, New Zealands nasjonale seminar, og ved University of Otago. Han var spesielt interessert i historien til  utdannelse og videreutdannelse i New Zealand. I 1975 integrerte han med hell det katolske skolesystemet i det almene skolesystemet i New Zealand. Under denne prosessn utviklet han et nært samarbeid med utdanningsministeren Merv Wellington.

En annen begivenhet for hans bispedømme var opprettelsen av bispedømmet Hamilton ut av et område i Auckland bispedømme som ligger sør for Auckland by.

Den 1. januar 1983 aksepterte pave Johannes Paul II hans avskjed av helsemessige årsaker. I årene som fulgte fortsatte Mackey å arbeide som professor og gjesteforeleser. 

Han døde i januar 2014 etter en kort sykdom i en alder av 96 år.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937 
* Pave Paul VI (1897–1978) *1954
* Biskop *John Mackey* (1918-2014) *1974
## Referanser
Ekstruder

På 3D-skrivere basert på smelting av filament er en **ekstruder** en mekanisme som mater og smelter filament.

Det finnes flere typer ekstrudere. På en **bowden-ekstruder** går det et langt og fleksibelt PTFE-rør fra matemekanismen (vanligvis stasjonær i skriverens ramme) til smelteren (som er bevegelig). På en **[[Direktedrevet mekanisme|direktedrevet]] ekstruder** sitter matemekanismen sammen med smelteren, og det er bare et kort PTFE-rør mellom.

## Bowden-ekstruder
Bowden-ekstrudere er enklere å vedlikeholde siden de er separat fra skrivehodet. De har også mindre sjanse for å vikle sammen filamentet mens det trekkes av spolen. Massen til skrivehodet blir lavere fordi hodet ikke trenger å inneholde en stegmotor. Dette gir mulighet for raskere endringer i skrivehodets bevegelsesretning, økt skrivehastighet, økt nøyaktighet og færre artefakter langs x- og y-aksene.

En ulempe med bowden-ekstrudere er at filamentet må skyves gjennom et langt og buet rør, hvilket gjør at mer friksjon overvinnes sammenlignet med direktedrevne ekstrudere. Det helper litt at røret er laget av PTFE, som har en lav friksjonskoeffisient. Fleksible filamenter fungerer dårlig med bowden, fordi filamentet bøyer seg inne i røret og tetter til maskinen.

En annen ulempe er at avstanden fra matemekanismen til smelteren er relativt lang, og dermed at motstanden høy, noe som betyr at stegmotoren for ekstrudering må ha høyere dreiemoment. Den lange avstanden kan også føre til mer dødgang.

## Direktedrevet ekstruder

På en direktedrevet ekstruder er matemekanismen (som skyver filamentet) installert på skrivehodet (nær smelteren), og skyver filamentet direkte inn i dysen. Det direktedrevnet designet har flere fordeler, og gir typisk bedre ekstrudering (grunnet mindre dødgang), raskere tilbaketrekking, er i stand til å skrive ut flere typer filamenter (inkludert fleksible filamenter), og kan bruke mindre og lettere motor på grunn av at den korte avstanden til dysen. En typisk ulempe med direktedrevne ekstrudere er at de har mer masse i skrivehodet sammenlignet med en typisk bowden-ekstruder, hvilket kan forårsake mer vibrasjoner slik at det direktedrevne skrivehodet må bevege seg langsommere, noe som igjen kan påvirke utskriftshastigheten. En annen typisk ulempe er mer komplekst vedlikehold på grunn av flere deler i skrivehodet.

## Filamentkompatibilitet
Bowden-ekstrudere fungerer med stive filamenter som PLA, ABS og PETG som har mindre sannsynlighet for å deformeres mens de skyves gjennom bowden-strømpen. Fleksible filamenter som TPU vil slite med bowden-ekstrudere siden det er lang avstand til smelteren. Friksjonen inne i bowden-strømpen og komprimerbarheten til slike filament gjør de vanskelige å bruke med bowden-ekstruder.

Direktedrevne ekstrudere fungerer godt med både fleksible og stive filamenter. Siden ekstruderen sitter på toppen av smelteren må filamentet bevege seg minimal avstand fra matemekanismen, og er dermed også godt egnet til fleksible filamenter som TPU.

## Se også
* Ekstrudering, prosess for å fremstille gjenstander med en uniform tverrsnittsprofil ved å skyve materiale gjennom en matrise

## Referanser